ডানলপে, বিটি রোডের উপরে এক্কেবারে দিনে দুপুরে ডাকাতি। মাত্র পনের মিনিটের নিখুঁত অপারেশন। আর তার মধ্যেই লুঠ হয়ে গেল প্রায় ১০০ কোটি টাকার সোনার গয়না।
 ওয়েব ডেস্ক : ডানলপে, বিটি রোডের উপরে এক্কেবারে দিনে দুপুরে ডাকাতি। মাত্র পনের মিনিটের নিখুঁত অপারেশন। আর তার মধ্যেই লুঠ হয়ে গেল প্রায় ১০০ কোটি টাকার সোনার গয়না। মন্নপুরম ফিনান্স লিমিডেটের শাখা খোলার প্রায় সঙ্গে সঙ্গেই হানা দেয় চার ডাকাত। তিন জনের মুখ হেলমেটে ঢাকা। প্রত্যেকের হাতে বন্দুক। কেউ কিছু বুঝে ওঠার আগেই ডাকাতরা  কর্মীদের থেকে চাবি কেড়ে নিয়ে ২৫ থেকে ৩০ কেজি সোনা লুঠ করে। লাভ হয়নি সিসিটিভি থেকেও। কারণ সেখানেও কালি লেপে দেয় ডাকাতরা। যা দেখে অনুমান পুরোটাই পূর্বপরিকল্পনা মাফিক হয়েছে।  দুজনকে আটক জেরা করেছে পুলিস। এরা ব্যাঙ্কের নিরাপত্তারক্ষী। প্রশ্ন উঠছে তাহলে কি সরষের মধ্যে ভূত? ঘটনার তদন্ত শুরু করেছে CID।